Predmetom zákazky je vypracovanie rozvojového dokumentu mesta – Programu hospodárskeho sociálneho rozvoja mesta Dunajská Streda na roky 2014 – 2020 v súlade so zákonom č. 539/2008 Z.z. o podpore regionálneho rozvoja, § 8 Program hospodárskeho a sociálneho rozvoja obce.

Východiská: 
•	Národná stratégia regionálneho rozvoja Slovenskej republiky (v zmysle jej aktualizácií),
•	Program hospodárskeho a sociálneho rozvoja TTSK 2012-2015 (v zmysle jeho aktualizácií),
•	Program hospodárskeho a sociálneho rozvoja mesta Dunajská Streda 2007-2013 (v zmysle jeho aktualizácií), 
•	Cezhraničná spolupráca – Európske zoskupenie územnej spolupráce Arrabona s ručením obmedzeným,
•	Lokálna stratégia komplexného prístupu mesta Dunajská Streda – Sociálna inklúzia marginalizovanej rómskej komunity v Dunajskej Strede,
•	Koncepcia rozvoja cestovného ruchu v meste Dunajská Streda (v zmysle jej aktualizácií),
•	Územný plán mesta Dunajská Streda (v zmysle jeho aktualizácií), 
•	Komunitný plán sociálnych služieb mesta Dunajská Streda (v zmysle jeho aktualizácií),
•	Program odpadového hospodárstva mesta Dunajská Streda (v zmysle jeho aktualizácií),
•	Energetická koncepcia mesta Dunajská Streda v tepelnej energetike, 
•	Koncepcia rozvoja informačných systémov, 
•	Ostatné strategické dokumenty na národnej úrovni, ktoré sa týkajú programovacieho obdobia 2014-2020.

Analyticko-strategická časť obsahuje najmä: 
a) súhrnnú geografickú, kultúrno-historickú a sociálno-ekonomickú charakteristiku mesta a charakteristiku stavu vybavenosti a obsluhy územia mesta, 
b) hodnotenie a analýzu hospodárskej situácie, sociálnej situácie, environmentálnej situácie 
a situácie v oblasti kultúry a vybavenosti a obsluhy územia mesta, 
c) analýzu väzieb strategických dokumentov v oblasti regionálneho rozvoja s územím mesta, 
d) určenie rozvojového potenciálu a limitov rozvoja územia mesta, definovanie podmienok udržateľného rozvoja mesta, 
e) stratégiu rozvoja mesta, pri zohľadnení jej vnútorných špecifík, ktorá určí hlavné smery, priority a ciele rozvoja mesta, 
f) analýzu finančných potrieb a možností financovania programu hospodárskeho rozvoja a sociálneho rozvoja mesta,
g) mapovanie názorov obyvateľov Dunajskej Stredy (podnikatelia, študenti, dôchodcovia, zamestnanci vo verejnom sektore) zástupcov tretieho sektora, a iných organizácií, či inštitúcií pôsobiacich na území mesta Dunajská Streda, resp. iných skupín respondentov, ktoré považuje uchádzač za dôležité) listinnou aj online dotazníkovou formou. 

SWOT analýza, 

Programová časť obsahuje najmä:
a) zoznam opatrení a aktivít na zabezpečenie realizácie PHSR mesta, 
b) inštitucionálne zabezpečenie a organizačné zabezpečenie realizácie programu PHSR mesta, 
c) finančné zabezpečenie jednotlivých opatrení a aktivít, inštitucionálnej a organizačnej stránky realizácie PHSR mesta, 
d) systém monitorovania a hodnotenia plnenia PHSR s ustanovením merateľných ukazovateľov, 
e) časový harmonogram realizácie PHSR mesta. 

Spracovanie PHSR:
•	koordinácia stretnutí pracovných skupín, príp. stretnutí s občanmi pri príprave a spracúvaní PHSR,
•	informovanie zastupiteľstva mesta a zúčastnených občanov a zástupcov relevantných skupín o procese prípravy PHSR a jeho jednotlivých krokoch,
•	stanovenie časového harmonogramu,
•	utvorenie koordinačnej skupiny a pracovných skupín,
•	prezentácia vyhodnotenia výsledkov dotazníkového prieskumu a tvorba SWOT analýzy a stromu problémov,
•	stanovenie stratégie rozvoja – vízie, strategických a operatívnych cieľov a priorít mesta do budúceho obdobia a aktivít na ich dosiahnutie,
•	pripomienkovanie a doplnenie stratégie pracovnými skupinami, návrh opatrení, prezentácia akčných plánov a ich potreby ich zostavenia – výzva na podávanie podnetov a návrhov projektov,
•	príprava implementačnej časti – dopracovanie podnetov pracovnými skupinami, doplnenie námetov koordinačnou skupinou,
•	príprava jednoročného akčného plánu vrátane finančného administratívneho zabezpečenia v rámci mesta,
•	prezentácia výstupu – príprava prezentácie a prezentácia celého dokumentu PHSR pred občanmi a zastupiteľstvom mesta;

Práca na analytickej časti dokumentu: 
•	spracovanie údajov do analytickej časti - spolupráca so štatistickým úradom, Úradom práce, soc. vecí a rodiny a inými relevantnými inštitúciami,
•	spracovanie získaných údajov z dotazníkového prieskumu a jeho vyhodnotenie, 
•	spracovanie stromu problémov a SWOT analýzy.

Práca na strategickej časti dokumentu: 
•	spracovanie vízie, stratégie, priorít a aktivít rozvoja mesta,
•	spracovanie akčného plánu a projektových zámerov mesta, 
•	spracovanie finančného plánu a návrh finančného zabezpečenia PHSR.

Ostatné požiadavky:
•	grafická úprava pracovnej verzie PHSR, 
•	tlač pracovnej verzie PHSR v 5 čierno-bielych exemplároch,
•	poskytnutie pracovnej verzie PHSR v elektronickej podobe na CD nosiči vo formátoch *.rtf a *.pdf,
•	grafická úprava finálnej verzie PHSR, 
•	tlač finálnej verzie PHSR v 5 farebných exemplároch – finálna verzia musí byť pevne zviazaná s farebnou úvodnou stránkou s uvedením názvu dokumentu v tvare „Program hospodárskeho a sociálneho rozvoja mesta Dunajská Streda 2014-2020“,
•	poskytnutie finálnej verzie PHSR v elektronickej podobe na CD nosiči vo formátoch *.rtf a *.pdf;